[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000004", "text": "Ma ei ole no\u0303us nendega, kes u\u0308tlevad, et kultuuriministeeriumi kiireloomuliste taotluste komisjoni eesma\u0308rk ja kriteeriumid vajavad kardinaalset muutust. Ootamatused ongi selle pa\u0308rast ootamatused, et neid ei ole vo\u0303imalik ette na\u0308ha. Ku\u0308ll saab korda ta\u0308psustada, kirjutab Tarvi Sits."}, {"text_idx": "#000005", "text": "Eelmisel neljapa\u0308eval helistas mulle Eesti rahvusringha\u0308a\u0308lingu ajakirjanik Madis Hindre, kes tegi lugu kultuuriministeeriumi kiireloomuliste taotluste komisjoni otsustest ja soovis minuga teha samal pa\u0308eval intervjuu. Olen ku\u0308ll puhkuse lainel, aga kuna juhtisin aastaid seda komisjoni, siis loomulikult olin no\u0303us. Saabus ka e-kiri, kus olid ajakirjanikule huvi pakkuvad teemad va\u0308lja toodud."}, {"text_idx": "#000006", "text": "Kui ja\u0308rgmise pa\u0308eva peale lo\u0303unaks oodatud intervjuud ei olnud ikka toimunud, siis tundsin huvi, et millal siis? Selgus, et lugu on juba koos minu intervjuuta ja see ilmub esmaspa\u0308eval. Ku\u0308ll aga vo\u0303iksin tulla Vikerraadio saatesse \"Uudis+\". Lugu ilmus laupa\u0308eval ja kuna minu jaoks oli seal mitmeid lahti kirjutamata kohti, siis lisan nu\u0308u\u0308d oma kommentaarid. Ehk on abiks neile, kes soovivad teemasse su\u0308veneda."}, {"text_idx": "#000007", "text": "Ideaalmaailmas vo\u0303ib soovida, et ko\u0303ik on euro ta\u0308psusega planeeritud ja elu toimub riigieelarve koostamise ru\u0308tmis. Meeldib vo\u0303i mitte, aga elu toob ootamatusi, mis no\u0303uavad kiiret reageerimist ja paindlikkust."}, {"text_idx": "#000008", "text": "Va\u0308ga suurt osa eelarvest saab pikemalt ette planeerida, kuid nagu ettevo\u0303tte vo\u0303i pere eelarvet planeerides, on mo\u0303istlik ministeeriumi eelarves va\u0308ike osa ja\u0308tta reservi. Kultuuriministeeriumi eelarves on see alla u\u0308he protsendi. Seda siis jagabki kiireloomuliste taotluste komisjon ehk reservi komisjon - see oli ministeeriumi siseselt ka ka\u0308ibel ja annab komisjoni eesma\u0308rgi ning to\u0308o\u0308 sisu isegi ta\u0308psemalt edasi."}, {"text_idx": "#000010", "text": "Esiteks projektide rahastamine, mida ei olnud vo\u0303imalik ette na\u0308ha kultuuriministeeriumi haldusala eelarve koostamisel. Otsustatakse nii sisu kui ka eraldatava summa u\u0308le. Mo\u0303ned na\u0308ited: SA Jo\u0303uluma\u0308e Tervisespordikeskusel avanes eelmisel aastal ootamatu vo\u0303imalus taotleda Euroopa Liidu regionaalarengu fondist 1,5 miljon eurot toetust liivahalli rajamiseks. Projektis osalemiseks oli vajalik omafinantseering, mis oli ajakriitiline, kuna projekt pidi valmis saama 2023. aasta lo\u0303puks. Valik oli jah vo\u0303i ei."}, {"text_idx": "#000011", "text": "Veel na\u0308ide europrojektist. Narva muuseum on edukalt EL-i vahendite toel ellu viinud kindluse uuendamist ja uue ekspositsiooni rajanud. Sellistes projektides tuleb ikka teha muudatusi, nii ka Narvas. Muudatused koosko\u0303lastati toetuse andjaga, kuid hiljem otsustas toetuse andja Riigi Tugiteenuste Keskus (RTK), et osa muudatusi ei ole siiski abiko\u0303lbulik ja osa toetust ja\u0308i va\u0308lja maksmata (ko\u0303ne all on sajad tuhanded eurod)."}, {"text_idx": "#000012", "text": "SA Narva Muuseum ei leppinud otsusega ja andis RTK kohtusse. Esimeses astmes Narva Muuseum vo\u0303itis, kuid vaidlus la\u0308heb veel edasi. Ministeerium ei saa ja\u0308tta oma muuseumi u\u0308ksi ja lasta pankrotti. Seepa\u0308rast oli 300 000 euro eraldamine likviidsuse tagamiseks igati vajalik."}, {"text_idx": "#000013", "text": "Kas keegi na\u0308gi ette Ukraina so\u0303da ja selle mo\u0303ju meile? Ja kas siia tulnud ukraina lastel vo\u0303iks olla vo\u0303imalus lugeda ukrainakeelset Ta\u0308hekest? WTA turniiri tennises pakuti aasta sees \u2013 vo\u0303ta vo\u0303i ja\u0308ta? Riigi osa ei olnud kindlasti ko\u0303ige suurem, kuid maailmas u\u0308he ko\u0303ige ja\u0308lgitavama spordiala turniir ajal kui meil oli maailma teravas tipus lausa kaks tennisisti. Sellist vo\u0303imalust ei pruugi meie eluajal enam tulla."}, {"text_idx": "#000014", "text": "Nii saab iga otsust avada ja selgitada, sest otsuste taga on po\u0303hjalik eelto\u0308o\u0308 ja komisjoni ette tulevad ettepanekud, mis on selle so\u0303ela la\u0308binud. Seepa\u0308rast ka konsensuslikud otsused, kuid see ei ta\u0308henda, et ei oleks toimunud arutelusid. Neid toimus, ka kirglikke."}, {"text_idx": "#000015", "text": "Teiseks projektid, mis on eelarve koostamise protsessis saanud sisulise heakskiidu, kuid eelarve vo\u0303i mo\u0303ned tegevused vajavad ta\u0308psustamist. Nende puhul ei ole mo\u0303istlik eelarvesse planeerida eraldavat summat, kui ei ole kindlust, et projekt ka sellises mahus to\u0308o\u0308sse la\u0308heb."}, {"text_idx": "#000016", "text": "Mo\u0303ned na\u0308ited. Rahvusraamatukogu oli aastaid ette valmistanud e-raamatute laenutusplatvormi, mis oleks ka\u0308ttesaadav vo\u0303imalikult laialdaselt ja kasutajatele mugav. Nu\u0308u\u0308d on see olemas, aga u\u0308ks hange oli varem na\u0308iteks ebao\u0303nnestunud."}, {"text_idx": "#000017", "text": "E-raamatuid tasub platvormile osta siis, kui platvorm valmis. Kui raha eraldada liiga vara, siis vo\u0303ib see ja\u0308a\u0308da kasutamata. Ja see on kahekordselt kahjulik: keegi teine oleks saanud seda raha kasutada vajalikuks tegevuseks ning kui raha ja\u0308a\u0308b kasutamata, siis tuleb rida eelarvetehnilisi tegevusi ehk halduskoormus, mida on mo\u0303istlik ise mitte juurde tekitada."}, {"text_idx": "#000018", "text": "Sama kehtib muuseumikaardi ka\u0308ivitamise kohta. Aastaid teemaks olnud ja konkreetsemaks muutus viimasel paaril aastal. Eraldatud toetus, kokku pea 400 000 eurot, on ma\u0308rkimisva\u0308a\u0308rne, kuid va\u0308hemalt esimeste kuude pealt saab o\u0308elda, et o\u0303ige otsus ja toeks meie muuseumidele."}, {"text_idx": "#000019", "text": "On analoogseid va\u0308iksemaid toetusi. Rudolf Tobiase 150. su\u0308nniaastapa\u0308ev ei olnud u\u0308llatus, ku\u0308ll aga ei olnud eelmisel su\u0308gisel veel selge vajaliku summa suurus. Vo\u0303i Euroopa Muuseumide Aastaauhindade suuru\u0308ritust (EMYA) pakuti ERM-ile 2021.a. su\u0308gisel, su\u0308ndmus ise leidis aset 2022. aasta mais, kuid toetuse suurus so\u0303ltus teiste rahastajate panustest ning nii otsustati lo\u0303plik toetussumma 2022. aasta alguses. Nii saab seda rida ja\u0308tkata."}, {"text_idx": "#000020", "text": "Kolmandaks poliitilise tasandi otsused, kus valik on tehtud ja eraldatud ka ta\u0308iendav raha. Vaadeldavas perioodis on selle rahaline maht ko\u0303ige suurem, kuna sisaldab investeeringuid, na\u0308iteks jalgpallihallide puhul juba u\u0308heksa miljoni euro mahus."}, {"text_idx": "#000021", "text": "\"Komisjon ei hakanud arutama ja u\u0308mber otsustama, et na\u0308iteks Viimsi asemel vo\u0303iks jalgpallihalli rajada hoopis Keilasse. Vo\u0303i et teeks hoopis ja\u0308a\u0308halli.\""}, {"text_idx": "#000022", "text": "Need olid 2021. aastal tehtud otsused, aga projektid ja\u0308id kriiside to\u0303ttu venima ja la\u0308ksid kallimaks. Taotlejatega ta\u0308psustati u\u0308le valmisolek projektiga edasi minna, komisjon vaatas u\u0308le taotlused, sh kas eelarve ja planeeritud tegevused on realistlikud ja sisulised. Kuid komisjon ei hakanud arutama ja u\u0308mber otsustama, et na\u0308iteks Viimsi asemel vo\u0303iks jalgpallihalli rajada hoopis Keilasse. Vo\u0303i et teeks hoopis ja\u0308a\u0308halli."}, {"text_idx": "#000023", "text": "Selle aasta veebruaris vaatas komisjon la\u0308bi ka taotlused objektide osas, mille puhul oli poliitilisel tasandil valik tehtud. Samal po\u0303himo\u0303ttel nagu jalgpallihallide puhul: komisjon ei hinnanud, kas To\u0303rva asemel vo\u0303iks kino arendada Va\u0308ndras vo\u0303i Ka\u0308ina asemel vo\u0303iks kultuurikeskust korrastada Orissaares. Komisjon vaatas u\u0308le eesma\u0308rgi, tegevused ja eelarve. Sisuline valik oli varem tehtud."}, {"text_idx": "#000024", "text": "Eelmisel aastal, pa\u0308rast po\u0303hjalikku selgitamist, eraldas valitsus miljon eurot kultuuriministeeriumi haldusala asutustele kompenseerimaks energiakulude kasvu. Lisandus kultuuriministeeriumi reservist 350 000 eurot. Komisjon arutas la\u0308bi ja kinnitas jaotuspo\u0303himo\u0303tted."}, {"text_idx": "#000026", "text": "Ei ole mo\u0308o\u0308dunud vist u\u0308htegi valimist ega mo\u0303ne suurema valdkondliku arengustrateegia arutelu, kus ei ole teemaks eraraha kaasamine kultuuri- ja spordiva\u0308ljale. Astumaks sammu kaugemale ja tuua erinevad mo\u0303ttekillud kokku tervikvaateks valmis eelmise aasta lo\u0303pus kultuuriministeeriumis lu\u0308hianalu\u0308u\u0308s eraraha kaasamise vo\u0303imalustest, mis sisaldas soovitusi erinevateks tegevusteks. Spekter oli lai; tunnustusu\u0308ritused ja kogemuste jagamised, su\u0308steemne koordinatsioon ja nu\u0308gimine kultuuriva\u0308ljal, maksusoodustused, mugavad tehnoloogilised lahendused suurendamaks eraisikute va\u0308ikeannetuste panust jne."}, {"text_idx": "#000027", "text": "Ettevo\u0303tjad to\u0303id ka va\u0308lja, et annetuse tegemisel on nende jaoks oluline riigi panus. Kas riik ise ka konkreetset tegevust va\u0308a\u0308rtustab ja eraldab toetust vo\u0303i loodab ainult ettevo\u0303tjatele? Ehk riigi panus annab kindluse, et see on oluline ja la\u0308bi mo\u0303eldud projekt vo\u0303i tegevus. Oluline on so\u0303numiselgus, et milleks raha ku\u0308sitakse. Lihtsalt raha eraldamine kultuuri toetamiseks ei ko\u0303neta. Eriti kui puudub endal varasem side vo\u0303i kogemus, seda just IKT-sektoris."}, {"text_idx": "#000028", "text": "See on teooria ja vo\u0303ib irooniliselt o\u0308elda, et tore on analu\u0308u\u0308sida, aga tegutseda on vaja. Popkunstimuuseumi PoCo loomine on hea na\u0308ide, kus teooria la\u0308heb u\u0308le praktikaks. Oma pea ku\u0308mneaastase kogemuse pealt ministeeriumis ei tule mulle meelde na\u0308idet, kui mo\u0303ni olemasolev vo\u0303i loodav kultuuriasutus oleks tulnud ja tutvustanud analoogset projekti. Julgen va\u0308ita, et loodud muuseum rikastab nii meie kunsti- kui muuseumiva\u0308lja, kuid on eeska\u0308tt va\u0308ga hea na\u0308ide eraraha kaasamisest kultuuriva\u0308ljal."}, {"text_idx": "#000029", "text": "Projekti, mille eelarvest pea 700 000 eurot tuleb eratoetustest, millel on la\u0308bimo\u0303eldud tegevuskava ja eelarves ka tulude pool ning millesse riik omalt poolt panustab u\u0308hekordselt eelarvest alla 20 protsendi, ei ka\u0308ivitata just sageli. Kui leebelt o\u0308elda. Tavaliselt on rahastamismudelid heal juhul vastupidise panusega ja muudest tuludest ei ole kombeks ra\u0308a\u0308kida."}, {"text_idx": "#000030", "text": "Loomulikult on 100 000 eurot suur raha ja sellised otsused ei tule kergelt. Ku\u0308ll aga sooviksin elada riigis, kus avalikus sektoris julgetakse teha otsuseid ja otsida lahendusi. Ja aeg-ajalt tuletataks meelde 1990. aastat mantrat, et oluline on pakkuda o\u0303nge mitte kala."}, {"text_idx": "#000031", "text": "Jagades 100 000 eurot pea 200 tegutseva muuseumi vahel saaks igau\u0308ks 500 eurot. Mitmetele abiks, kuid kuni ja\u0308rgmise 500 euro jagamiseni. Proovin mo\u0303ista ja saan aru huvikaitseorganisatsiooni juhi ehk lobisti Kadi-Ell Ta\u0308histe tegevusest. Tema roll ongi seista nende eest, keda ta esindab."}, {"text_idx": "#000032", "text": "Kuna PoCo on uus tulija, siis vo\u0303ib olla ka hirm, et tuleb uus tegija, kes vo\u0303tab endale ta\u0308helepanu, ku\u0308lastajaid ja raha. Mo\u0303istlik konkurents viib edasi, kuid tasuks suunata energia koosto\u0308o\u0308le ja hinnata laiemat mo\u0303ju. Vo\u0303imalik, et mo\u0303negi inimese jaoks on Viigi popkunstimuuseum esimene muuseum, mida Eestis ku\u0308lastab, ja kui oled u\u0308hes muuseumis ka\u0308inud kasvab to\u0303ena\u0308osus, et ku\u0308lastad ka teisi muuseume."}, {"text_idx": "#000033", "text": "Iga otsus vo\u0303ib kaasa tuua erinevaid arvamusi"}, {"text_idx": "#000034", "text": "Ma ei ole no\u0303us nendega, kes u\u0308tlevad, et kiireloomuliste taotluste komisjoni (reservi) eesma\u0308rk ja kriteeriumid vajavad kardinaalset muutust. Ootamatused ongi selle pa\u0308rast ootamatused, et neid ei ole vo\u0303imalik ette na\u0308ha. Ajakriitilisus ja see, mis juhtub, kui rahastusotsust ei tule, on peamised kriteeriumid."}, {"text_idx": "#000035", "text": "Ku\u0308ll saab korda ta\u0308psustada ja peamised suunad said sel kevadel ministeeriumi juhtkonnas la\u0308bi arutatud. Sealhulgas seegi, kuidas ka\u0308idelda projekte, mis on saanud sisulise heakskiidu, kuid detailine hindamine tuleb veel la\u0308bi viia."}, {"text_idx": "#000036", "text": "Iga otsus \u2013 eriti kui jagatakse raha \u2013 vo\u0303ib kaasa tuua erinevaid arvamusi ja lihtne on libiseda \"ei!\"-poliitikasse ning olla paindumatu. See on ametniku jaoks lihtsam, kuid sisuline kahju on kordades suurem kui julgus teha valikuid ja otsustada."}, {"text_idx": "#000040", "text": "Kultuuriministeeriumi komisjon, kus eriarvamusi pole ja enamik taotlejaid vo\u0303idab"}, {"text_idx": "#000041", "text": "EKSL-i u\u0308hispo\u0308o\u0308rdumine: na\u0308eme kultuuriministeeriumi muudatustes ohuma\u0308rke"}, {"text_idx": "#000042", "text": "Kadi-Ell Ta\u0308histe: on va\u0308ga halb trend teha kultuuripoliitikat erakorraliste eraldiste kaudu"}, {"text_idx": "#000043", "text": "Riigi 100 000-eurone toetus uuele eramuuseumile no\u0308rritab rahaha\u0308das muuseume"}, {"text_idx": "#000045", "text": "Tallinnas avas uksed popkunsti muuseum"}, {"text_idx": "#000046", "text": "Kert Kask muuseumikaardist: projektiga liitujaid tuleb aja jooksul juurde"}, {"text_idx": "#000047", "text": "Rahvusraamatukogu avatava e-raamatukogu valikusse jo\u0303uab esialgu 3000 teost"}, {"text_idx": "#000048", "text": "Peeter Espak: pa\u0308rdik ei saa mujal kuulsaks kui tsirkuses"}, {"text_idx": "#000050", "text": "Barbara Haage: liiga paljud kogevad vanaduspa\u0308evil va\u0308givalda"}, {"text_idx": "#000051", "text": "Aivar Hundima\u0308gi: a\u0308rge nii enam riigieelarvet tehke"}, {"text_idx": "#000052", "text": "Annela Anger-Kraavi: kliimakriis \u2013 kas ideoloogia vo\u0303i teadus?"}, {"text_idx": "#000053", "text": "Kaarel Tarand: ku\u0308lmasurm ei kohuta"}, {"text_idx": "#000056", "text": "Eesti Filmimuuseumis alustab tegevust rahvusvaheline filmiklubi"}, {"text_idx": "#000057", "text": "25. reitinguturniiri vo\u0303itnud Williams: ja\u0308rsku olen parem ma\u0308ngija, kui arvan"}, {"text_idx": "#000058", "text": "\"Ka\u0308papatrull: Va\u0308gev film\" kogus Eesti kinodes avana\u0308dalavahetusel u\u0308le 19 000 ku\u0308lastuse"}, {"text_idx": "#000059", "text": "VAT teatri \"Vivaariumist\" valmis virtuaallavastus"}, {"text_idx": "#000061", "text": "Gauff naasis pa\u0308rast esimest sla\u0308mmivo\u0303itu va\u0308ljakule vo\u0303iduga"}, {"text_idx": "#000063", "text": "\"Otse uudistemajast\" kolmapa\u0308eval kell 11: millal teame, et kriis on ka\u0308es?"}, {"text_idx": "#000064", "text": "Muusikapreemia pa\u0308lvinud Killandi: see on konkurentsitult mu armsaim preemia"}, {"text_idx": "#000069", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000070", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]